ai4bharat/Pralekha huggingface dataset:
পেট্রোলিয়ামওপ্রাকৃতিকগ্যাসমন্ত্রক
প্রধানমন্ত্রী গরীব কল্যাণ যোজনার আওতায় বিনামূল্যে ১ কোটি ৫১ লক্ষ পিএমইউওয়াই সুবিধাপ্রাপক ইতিমধ্যেই রান্নার গ্যাসের সিলিন্ডার পেয়েছেন
নতুন দিল্লি, ১৬ এপ্রিল, ২০২০
প্রধানমন্ত্রী গরীব কল্যাণ যোজনার  আওতায় পিএমইউওয়াই –এর সুবিধাভোগীদের জন্য চলতি মাসে ১ কোটি ৫১ লক্ষ রান্নার গ্যাসের সিলিন্ডার বন্টন করা হয়েছে। পিএমজিকেওয়াই – এর আওতায় কেন্দ্র, দরিদ্র মানুষদের সুবিধার্থে একগুচ্ছ প্রকল্প ঘোষণা করেছে। এর আওতায় এপ্রিল থেকে জুন মাসের মধ্যে তিনটি রান্নার গ্যাস প্রধানমন্ত্রী উজ্জ্বলা যোজনার ৮ কোটি সুবিধাভোগীদের কাছে পৌঁছে দেওয়া হবে। এই প্রকল্পের সঠিক বাস্তবায়নের লক্ষ্যে তেল ও গ্যাস কোম্পানীগুলি আগেই ১৪.২ কেজি অথবা ৫ কেজি ওজনের রান্নার গ্যাসের খুচরো মূল্য সুবিধাভোগীদের ব্যাঙ্ক অ্যাকাউন্টে পাঠিয়ে দিয়েছে। তেল এবং গ্যাস কোম্পানীগুলি প্রতিদিন ৫০ থেকে ৬০ লক্ষ রান্নার গ্যাসের সিলিন্ডার বন্টন করে। এর মধ্যে ১৮ লক্ষ সিলিন্ডার প্রধানমন্ত্রী উজ্জ্বলা যোজনার সুবিধাভোগীদের কাছে পৌঁছে দেওয়া হয়।
পেট্রোলিয়াম এবং প্রাকৃতিক গ্যাস ও ইস্পাত মন্ত্রী শ্রী ধর্মেন্দ্র প্রধান, বৃহস্পতিবার দেশের নানা প্রান্তে ৮০০ জন গ্যাস ডেলিভারি বয়ের সঙ্গে ওয়েবিনারের মাধ্যমে মতবিনিময় করেন। করোনার বিরুদ্ধে যুদ্ধে সারা দেশ এই ডেলিভারি বয়দের ভূমিকার প্রশংসা করছে বলে তিনি জানান। তিনি বলেন, এই কঠিন সময়ে সামনের সারিতে থেকে যেভাবে এই সব যোদ্ধা, তাঁদের দায়িত্ব পালন করছেন, তার ফলে সমাজের থেকে তারা সম্মান পাচ্ছেন এবং দরিদ্র মানুষরা তাঁদের আশীর্বাদ করছেন।
অনেক রান্নার গ্যাস ডেলিভারি বয় জানিয়েছেন, কঠিন এই সময়ে তাদের সংস্থা, সাবান, স্যানিটাইজার, মাস্ক এবং গ্লাভস সহ ব্যক্তিগত সুরক্ষা সামগ্রী দিচ্ছে। তারা জানিয়েছেন, গ্যাসের ডেলিভারি দেওয়ার আগে সিলিন্ডারগুলিকে তারা জীবাণুমুক্ত করে এবং গ্যাস দেবার সময় শারীরিক দূরত্ব বজায় রাখেন। কোনো কোনো ডেলিভারি বয়, গ্যাস দেবার সময় উপভোক্তাদের আরোগ্য সেতু অ্যাপটির বিষয়ে জানাচ্ছেন। কেউ কেউ জানিয়েছেন, তাঁরা পিএম কেয়ার্স তহবিলে অনুদানও পাঠিয়েছেন।
(CG/CB
অর্থমন্ত্রক
জিএসটি ক্ষতিপূরণ বাবদ কেন্দ্র রাজ্যগুলিকে ৩০ হাজার কোটি টাকা এবং আইজিএসটি খাতে বকেয়া বাবদ ২৮ হাজার কোটি টাকা দিয়েছে
নয়াদিল্লি, ৩০ মার্চ ২০২১
কেন্দ্রীয় সরকার ২০২০-২১ অর্থবর্ষে রাজ্যগুলিকে ২৭ মার্চ জিএসটি ক্ষতিপূরণ বাবদ আরও ৩০ হাজার টাকা দিয়েছে। এর ফলে, ২০২০-২১ অর্থবর্ষে রাজ্যগুলিকে প্রদেয় মোট ক্ষতিপূরণের পরিমাণ ৭০ হাজার কোটি টাকা। জিএসটি পরিষদের সিদ্ধান্ত অনুযায়ী ২০২০-২১ অর্থবর্ষে জিএসটি ক্ষতিপূরণ বাবদ ঘাটতি মেটাতে রাজ্যগুলিকে ১ লক্ষ ১০ হাজার ২০৮ কোটি টাকা ঋণ সহায়তা দেওয়া হয়েছে। এছাড়াও, কেন্দ্র আজ আইজিএসটি খাতে বকেয়া বাবদ ২৮ হাজার কোটি টাকা রাজ্যগুলিকে দিয়েছে। জিএসটি ক্ষতিপূরণ বাবদ প্রদেয় অর্থ, রাজ্যগুলিকে ঋণ সহায়তা এবং আইজিএসটি বাবদ প্রাপ্য অর্থ মেটানোর পর এখনও প্রায় ৬৩ হাজার কোটি টাকা রাজ্যগুলিকে মেটাতে হবে। ২০২০-২১ অর্থবর্ষে রাজ্য ও কেন্দ্রশাসিত অঞ্চলগুলিকে জিএসটি বাবদ ক্ষতিপূরণ মেটানো বকেয়া রয়েছে।
২০২০-২১ অর্থবর্ষে জিএসটি ক্ষতিপূরণ/আইজিএসটি বাবদ পশ্চিমবঙ্গকে ১৩০৯.১৭৮৫ কোটি টাকা/৭০৩ কোটি টাকা  মেটানো হয়েছে।
সংস্কৃতিমন্ত্রক
পুরানা কেল্লায় প্রাচীন সামগ্রীর নতুন সংগ্রহালয় খোলার প্রস্তাব
নয়াদিল্লি, ০২ ডিসেম্বর, ২০১৯
দেশের বিভিন্ন জায়গা থেকে খননের পর পাওয়া প্রাচীন দুষ্প্রাপ্য সামগ্রীর সঠিক সংরক্ষণের জন্য সরকার ও ভারতীয় পুরাতত্ত্ব সর্বেক্ষণের পক্ষ থেকে পুরানা কেল্লায় একটি নতুন সংগ্রহালয় ভবন গড়ে তোলার প্রস্তাব করা হয়েছে। এতদিন প্রাচীন এই নিদর্শনগুলি সেন্ট্রাল অ্যান্টিক্যুইটি কালেকশন সেন্টারের অধীনে রাখা ছিল। লোকসভায় আজ লিখিত জবাবে একথা জানান কেন্দ্রীয় সংস্কৃতি ও পর্যটন প্রতিমন্ত্রী শ্রী প্রহ্লাদ সিং প্যাটেল।
তিনি আরও জানান, পুরানা কেল্লাতেই এই সংগ্রহালয় ভবন গড়ে তোলা হবে, যেখানে পুরাতত্ত্ব সর্বেক্ষণের খনন কার্য থেকে পাওয়া প্রাচীন নিদর্শনগুলিকে রাখার ব্যবস্থা করা হয়েছে। প্রাচীন এই সমস্ত নিদর্শনের মধ্যে প্রাগৈতিহাসিক যুগ থেকে স্বাধীনতা পরবর্তী সময় পর্যন্ত বিভিন্ন বস্তু ও সামগ্রী রয়েছে। উল্লেখযোগ্য নিদর্শনের মধ্যে রয়েছে – যন্ত্রপাতি, মৃৎশিল্প সামগ্রী, টেরাকোটা, কম দামী পাথর, ভাস্কর্য প্রভৃতি। ২০২০’র এপ্রিল মাস নাগাদ এই সংগ্রহালয় চালু করার প্রস্তাব রয়েছে। এজন্য আনুমানিক ২ কোটি টাকা খরচ ধরা হয়েছে।
CG/BD/SB
(Visitor Counter : 69
প্রধানমন্ত্রীরদপ্তর
প্রধানমন্ত্রী ৩১শে ডিসেম্বর রাজকোটে এইমসের শিলান্যাস করবেন
নতুনদিল্লি, ২৯শে ডিসেম্বর, ২০২০
প্রধানমন্ত্রী শ্রী নরেন্দ্র মোদী ভিডিও কনফারেন্সের মাধ্যমে ৩১শে ডিসেম্বর বেলা ১১টার সময় গুজরাটের রাজকোটে এইমসের শিলান্যাস করবেন। গুজরাটের রাজ্যপাল, মুখ্যমন্ত্রী, কেন্দ্রীয় স্বাস্থ্যমন্ত্রী ও স্বাস্থ্যপ্রতিমন্ত্রী এই অনুষ্ঠানে উপস্থিত থাকবেন।
এই প্রকল্পের জন্য ২০১ একর জমি বরাদ্দ করা হয়েছে। এটি নির্মাণে ব্যয় হবে ১১৯৫ কোটি টাকা। ২০২২ সালের মধ্যবর্তী সময়ের মধ্যে এর নির্মাণ কাজ শেষ হবে বলে আশা করা হচ্ছে। ৭৫০ শয্যা বিশিষ্ট অত্যাধুনিক এই হাসপাতালে ৩০ শয্যার একটি আয়ুশ ব্লক থাকবে। এখানে এমবিবিএস পাঠক্রমের জন্য ১২৫টি ও নার্সিং প্রশিক্ষণের জন্য ৬০টি আসনের ব্যবস্থা করা হবে ।
স্বাস্থ্যওপরিবারকল্যাণমন্ত্রক
ভারতে মোট ১৪.৭৮ কোটির বেশি কোভিড টিকা দেওয়া হয়েছে
গত ২৪ ঘন্টায় ২৫ লক্ষের বেশি টিকার ডোজ দেওয়া হয়েছে
২৪ ঘন্টায় ২.৬ লক্ষ সংক্রমিত সুস্থ হয়েছেন
৫টি রাজ্য ও কেন্দ্রশাসিত অঞ্চলে নতুন কোনো কোভিড সংক্রমিতের মৃত্যুর খবর নেই
নয়াদিল্লী, ২৮ এপ্রিল, ২০২১
দেশে আজ সকাল ৭টা পর্যন্ত পাওয়া হিসেবে মোট ১৪,৭৮,২৭,৩৬৭টি কোভিড টিকার ডোজ দেওয়া হয়েছে। এরমধ্যে ৯৩,৪৭,৭৭৫ জন স্বাস্থ্যকর্মী টিকার প্রথম ডোজ এবং ৬১,০৬,২৩৭ জন দ্বিতীয় ডোজ পেয়েছেন। সামনের সারিতে থাকা করোনা যোদ্ধাদের মধ্যে ১,২২,২১,৯৭৫ জন প্রথম ডোজ এবং ৬৫,২৬,৩৭৮ জন দ্বিতীয় ডোজ পেয়েছেন। যাঁদের বয়স ৬০এর ওপরে তাঁদের মধ্যে ৫,১০,৮৫৬৭৭ জন প্রথম ডোজ এবং ৯৩,৩৭,২৯২ জন দ্বিতীয় ডোজ পেয়েছেন। ৪৫-৬০এর মধ্যে ৫,০২,৭৪,৫৮১ জন টিকার প্রথম ডোজ এবং ২৯,২৭,৪৫২ জন দ্বিতীয় ডোজ পেয়েছেন।
দেশে এ পর্যন্ত মোট টিকার ৬৭.২৬ শতাংশ ডোজ ১০টি রাজ্যে দেওয়া হয়েছে। ২৭শে এপ্রিল টিকার ২৫,৫৬,১৮২টি ডোজ দেওয়া হয়েছে।
দেশে ১,৪৮,১৭,৩৭১ জন কোভিড মুক্ত হয়েছেন। এর মধ্যে গত ২৪ ঘন্টায় সুস্থ হয়েছেন ২,৬১,১৬২ জন। জাতীয় সুস্থতার হার ৮২.৩৩ শতাংশ। এদের মধ্যে ৭৯.০১ শতাংশ ১০টি রাজ্য ও কেন্দ্রশাসিত অঞ্চলের বাসিন্দা।
গত ২৪ ঘন্টায় নতুন করে ৩,৬০,৯৬০ জন সংক্রমিত হয়েছেন। এঁদের মধ্যে ৭৩.৫৯ শতাংশ মহারাষ্ট্র, উত্তরপ্রদেশ, দিল্লী, কর্ণাটক, কেরালা, ছত্তিশগড়, পশ্চিমবঙ্গ, তামিলনাড়ু, গুজরাট এবং রাজস্থান- এই ১০টি রাজ্যের বাসিন্দা। দেশে মোট সংক্রমিত ২৯,৭৮,৭০৯ জন। মোট সংক্রমণের ১৬.৫৫ শতাংশ বর্তমানে চিকিৎসাধীন। মোট সংক্রমিত চিকিৎসাধীনের ৭১.৯১ শতাংশ ৯টি রাজ্যের বাসিন্দা। জাতীয় মৃত্যুর হার হ্রাস পেয়ে হয়েছে ১.১২ শতাংশ। গত ২৪ ঘন্টায় ৩২৯৩ জন মারা গেছেন। এঁদের মধ্যে ৭৮.৫৩ শতাংশ ১০টি রাজ্যের বাসিন্দা। মহারাষ্ট্রে ৮৯৫ জন এবং দিল্লী ৩৮১ জন সংক্রমিতের মৃত্যু হয়েছে।
গত ২৪ ঘন্টায় ৫টি রাজ্য ও কেন্দ্রশাসিত অঞ্চলে কোনো কোভিড সংক্রমিতের মৃত্যুর খবর পাওয়া যায়নি। এই রাজ্য ও কেন্দ্রশাসিত অঞ্চলগুলি হল : দাদরা- নগর হাভেলী-দমন ও দিউ, লাক্ষাদ্বীপ, মিজোরাম, অরুণাচলপ্রদেশ এবং আন্দামান ও নিকোবর দ্বীপপুঞ্জ।
(SC/CB /NS
অর্থমন্ত্রক
জিএসটি কার্যকর হওয়ার পর থেকে ২০২১-এর অক্টোবর মাসে জিএসটি সংগ্রহ এ যাবৎ দ্বিতীয় সর্বাধিক
অক্টোবর মাসে জিএসটি বাবদ রাজস্ব সংগ্রহের পরিমাণ ১ লক্ষ ৩০ হাজার ১২৭ কোটি টাকা
নয়াদিল্লি, ০১ নভেম্বর, ২০২১
সদ্য সমাপ্ত অক্টোবর মাসে জিএসটি বাবদ রাজস্ব সংগ্রহের পরিমাণ দাঁড়িয়েছে ১ লক্ষ ৩০ হাজার ১২৭ কোটি টাকা। এর মধ্যে সিজিএসটি বাবদ ২৩ হাজার ৮৬১ কোটি টাকা, এসজিএসটি বাবদ ৩০ হাজার ৪২১ কোটি টাকা, আইজিএসটি খাতে ৬৭ হাজার ৩৬১ কোটি টাকা  এবং সেস বাবদ ৮ হাজার ৪৮৪ কোটি টাকা  সংগ্রহ হয়েছে।
কেন্দ্রীয় সরকার রাজ্যগুলিকে নিয়মিত প্রাপ্য বকেয়া হিসাবে আইজিএসটি খাতে সংগ্রহ থেকে সিজিএসটি বাবদ ২৭ হাজার ৩১০ কোটি টাকা এবং এসজিএসটি বাবদ ২২ হাজার ৩৯৪ কোটি টাকা মিটিয়েছে। সদ্যসমাপ্ত অক্টোবর মাসে প্রাপ্য বকেয়া মেটানোর পর কেন্দ্র ও রাজ্যগুলির মোট রাজস্বের পরিমাণ দাঁড়িয়েছে সিজিএসটি বাবদ ৫১ হাজার ১৭১ কোটি টাকা এবং এসজিএসটি বাবদ ৫২ হাজার ৮১৫ কোটি টাকা।
সদ্যসমাপ্ত অক্টোবর মাসে জিএসটি বাবদ রাজস্ব সংগ্রহের পরিমাণ ২০১৯-২০ অর্থবর্ষের একই মাসের তুলনায় ২৪ শতাংশ বেড়েছে। আলোচ্য মাসে পণ্য সামগ্রী আমদানি থেকে রাজস্বের পরিমাণ ৩৯ শতাংশ এবং দেশীয় লেনদেন  থেকে রাজস্ব ১৯ শতাংশ বেড়েছে।
জিএসটি ব্যবস্থা কার্যকর হওয়ার পর গত অক্টোবর মাসে রাজস্ব সংগ্রহের পরিমাণ দ্বিতীয় সর্বোচ্চ পর্যায়ে পৌঁছেছে। চলতি এপ্রিল মাসে এই সংগ্রহের পরিমাণ এ সর্বোচ্চ পর্যায়ে পৌঁছেছিল। এ থেকেই অর্থ-ব্যবস্থায় পুনরুদ্ধারের প্রবণতা প্রতিফলিত হয়। কোভিডের দ্বিতীয় ঢেউ-এর সময় প্রতি মাসে যে পরিমাণ ই-ওয়ে বিল তৈরি হয়েছে, তা থেকেও রাজস্ব সংগ্রহে বৃদ্ধি পরিলক্ষিত হয়।
রাজস্ব সংগ্রহ বৃদ্ধির আরও একটি কারণ হ’ল বিগত মাসগুলিতে কর মান্যতার ক্ষেত্রে রাজ্য ও কেন্দ্রীয় কর প্রশাসনগুলির বিশেষ প্রয়াস। ব্যক্তিগত কর প্রতারকদের বিরুদ্ধে যে কড়া পদক্ষেপ গ্রহণ করা হয়েছে, তার পেছনে রয়েছে জিএসটি পরিষদের বিবিধ ব্যবস্থা। এছাড়াও, জিএসটি পরিষদ পুরনো রিটার্ন দাখিল এবং আপ টু ডেট রিটার্ন দাখিলের ক্ষেত্রে লেট ফি বা বিলম্ব মাশুল প্রত্যাহার করায় করদাতাদের সুবিধা হয়েছে। স্বাভাবিকভাবেই জিএসটি রাজস্ব খাতেও এর প্রভাব পড়েছে। অন্যদিকে, বিগত মাসগুলিতে বিপুল সংখ্যায় করদাতারা কর জমা করেছেন। কোভিড জনিত পরিস্থিতিতে কর মান্যতার ক্ষেত্রে যে সমস্ত সুযোগ-সুবিধা দেওয়া হয়েছে, তার প্রেক্ষিতে গত জুলাই মাসেই দেড় কোটি রিটার্ন দাখিল হয়েছে।
মন্ত্রকের পরিসংখ্যান অনুযায়ী, সদ্যসমাপ্ত অক্টোবর মাসে পশ্চিমবঙ্গ থেকে রাজস্ব সংগ্রহের পরিমাণ ৪ হাজার ২৫৯ কোটি টাকা, যা গত বছরের ঐ একই মাসের তুলনায় ১৪ শতাংশ বেশি।
CG/BD/SB
(Visitor Counter : 179
বিজ্ঞানওপ্রযুক্তিমন্ত্রক
জাতীয় স্তরের অনুপ্রেরণামূলক পুরস্কার- মানক-এর জন্য সারা দেশ জুড়ে শিক্ষার্থীদের উদ্ভাবন নিয়ে শুরু হয়েছে প্রদর্শনী
নতুন দিল্লি, ০৪ সেপ্টেম্বর, ২০২১
অষ্টম জাতীয় পর্যায়ের অনুপ্রেরণা মূলক পুরস্কার মানক অর্থাৎ মিলিয়ন মাইন্ডস অগমেন্টিং ন্যাশনাল এন্ড নলেজ- এর জন্য আজ থেকে শুরু হয়েছে প্রদর্শনী। বিভিন্ন রাজ্য ও কেন্দ্রশাসিত অঞ্চল থেকে ৫৮১ জন শিক্ষার্থী তাদের উদ্ভাবনীমূলক ধারণা গুলি প্রদর্শনীর মাধ্যমে পেশ করেছেন।
ভারত সরকারের বিজ্ঞান ও প্রযুক্তি বিভাগের সচিব ডক্টর রেণু স্বরুপ অংশগ্রহণকারী সকল ছাত্র-ছাত্রীকে অভিনন্দন জানিয়ে বলেছেন, তরুণ উদ্ভাবকদের সৃজনশীলতাকে বিকশিত করার জন্য দেশ একটি শক্তিশালী বাস্তু তন্ত্র তৈরি করেছে। এর মাধ্যমে তরুণ উদ্ভাবকদের তাদের সম্ভাবনা গুলি প্রদর্শন করার একটা বিশাল ক্ষেত্র তৈরি করেছে। এই কর্মসূচির উদ্দেশ্য হচ্ছে, এক লক্ষ তরুণ মনকে প্রজ্বলিত করা। তাদেরকে দেশের অভ্যন্তরে বিজ্ঞান ও প্রযুক্তির উন্নয়নের জন্য সুযোগ সৃষ্টি করে দেওয়া। মানক- সারাদেশে ছাত্র- ছাত্রীদের উজ্জ্বল ভাবনার বিকাশ ঘটাতে সাহায্যকরে। করোনা জনিত অতিমারি পরিস্থিতিতে এই অনুষ্ঠানটি পিছিয়ে দিতে হয়েছিল। এক হাজারের বেশি শিক্ষার্থী এবারের অনুষ্ঠানে অনুষ্ঠানে যোগ দিয়েছিল। যে অনুষ্ঠান পাঁচ দিন ধরে চলবে।
অনুষ্ঠানে এন আই এফ-এর চেয়ারপারসন ডক্টর পি এস গোয়েল বর্তমান শতাব্দীতে উদ্ভাবনের তাৎপর্য ব্যক্ত করে বলেন, উদ্ভাবন আমাদের অস্তিত্বের সাথে সরাসরি সঙ্গে যুক্ত এবং মানুষের প্রতিটি কার্যকলাপের ক্ষেত্রকে প্রভাবিত করে।
অনুপ্রেরণামূলক পুরস্কার বা ইন্সপায়ার আওয়ার্ডস- মানক-এর প্রধান শ্রীমতি নমিতা গুপ্ত বলেন, জেলা, রাজ্য এবং জাতীয় পর্যায়ের প্রদর্শনী ও প্রতিযোগিতায় অংশগ্রহণের জন্য সারা দেশের হাজার হাজার শিক্ষার্থী মোবাইল অ্যাপ ব্যবহার করেছিল।
মানক- এর পুরস্কার বিতরণী অনুষ্ঠান আগামী ৮ সেপ্টেম্বর ভার্চুয়াল মাধ্যমে অনুষ্ঠিত হবে। ওই অনুষ্ঠানে বিজ্ঞান ও প্রযুক্তি এবং ভূবিজ্ঞান মন্ত্রকের স্বাধীন দায়িত্বপ্রাপ্ত মন্ত্রী ডক্টর জিতেন্দ্র সিং শিশুদের পুরস্কার প্রদান করবেন।
CG/ SB
(Visitor Counter : 208
কৃষিমন্ত্রক
প্রধানমন্ত্রী ফসল বিমা যোজনার রূপায়ণ
নয়াদিল্লি, ০৩ আগস্ট, ২০১৮
রাজ্য সরকার, আর্থিক প্রতিষ্ঠান, বিমা সংস্থা এবং কৃষকদের মতো সংশ্লিষ্ট সকল পক্ষকে যুক্ত করে প্রধানমন্ত্রী ফসল বিমা যোজনা রূপায়ণের উদ্যোগ নেওয়া হয়েছে। এই যোজনায় সংশ্লিষ্ট সবপক্ষকে জাতীয় শস্য বিমা পোর্টালের আওতায় নিয়ে আসার উদ্যোগ নেওয়া হয়েছে। এজন্য নতুন প্রযুক্তি মাধ্যমে ক্লেইম সেটেলমেন্ট সহ বিভিন্ন ধরণের পরিষেবা দেওয়া হবে বলে কেন্দ্রীয় কৃষি এবং কৃষক কল্যাণ প্রতিমন্ত্রী শ্রী পার্শোত্তম রুপালা আজ সংসদে একথা জানিয়েছেন। তিনি বলেছেন, বিশেষ ধরণের প্রযুক্তি ব্যবহার করে ফসল বিমা সংক্রান্ত সব ধরণের তথ্য ও পরিষেবা প্রদান, ফসলের উৎপাদন সংক্রান্ত পূর্বাভাষ, ঝুঁকির সম্ভাবনা প্রভৃতি বিষয়ে জাতীয় শস্য বিমা পোর্টাল থেকে পরিষেবা দেওয়ার কথা ভাবা হয়েছে। এর জন্য উপগ্রহ প্রযুক্তি, ড্রোন/মনুষ্য বিহীন আকাশযান এবং কয়েকটি কৃষি সংক্রান্ত অ্যাপ-কে কার্যকর করার উদ্যোগ নেওয়া হয়েছে বলে মন্ত্রী জানিয়েছেন।
CG/PB/SB……
(Visitor Counter : 38
অর্থমন্ত্রক
২০২৩-২৪ অর্থবর্ষে  মোট প্রত্যক্ষ কর সংগ্রহ বৃদ্ধি ১৮.২৯ শতাংশ
২০২৩-২৪ অর্থবর্ষে  নেট প্রত্যক্ষ কর সংগ্রহ ২৩.৫১ শতাংশের বেশি বৃদ্ধি
২০২৩-২৪ অর্থবর্ষে  অগ্রিম কর সংগ্রহ ৩,৫৫,৪৮১ কোটি টাকা, ২০.৭৩ শতাংশ বৃদ্ধি
১৬.০৯.২০২৩ পর্যন্ত ১,২১,৯৪৪ কোটি টাকা ফেরত
নতুনদিল্লি ১৮ সেপ্টেম্বর
আপাত পাওয়া তথ্য অনুযায়ী, ২০২৩-২৪ অর্থবর্ষে  নিট কর সংগৃহীত হয়েছে ৮,৬৫,১১৭ কোটি টাকা, যা গত বছরের  ৭,০০,৪১৬ কোটি টাকার তুলনায় ২৩.৫১ শতাংশ বৃদ্ধি পেয়েছে। কর্পোরেশন ট্যাক্স  ৪,১৬,২১৭ কোটি টাকা এবং সিকিউরিটিজ ট্রানজ্যাকশন ট্যাক্স  সহ ব্যক্তিগত আয়করের ৪,৪৭,২৯১ কোটি টাকা মিলিয়ে  নিট প্রত্যক্ষ কর সংগৃহীত হয়েছে ৮,৬৭,১১৭ কোটি টাকা।
২০২৩-২৪ অর্থবর্ষে মোট প্রত্যক্ষ কর  সংগৃহীত হয়েছে ৯,৮৭,০৬১ কোটি টাকা, যা গত আর্থিক বছরের ৮,৩৪,৪৬৯ কোটি টাকার তুলনায় ১৮.২৯ শতাংশ বৃদ্ধি পেয়েছে।
২০২৩-২৪ অর্থবর্ষে  অগ্রিম কর সংগৃহীত হয়েছে ৩,৫৫,৪৮১ কোটি টাকা, যা গত আর্থিক বছরের  ২,৯৪,৪৩৩ কোটি টাকার তুলনায় ২০.৭৩ শতাংশ বৃদ্ধি পেয়েছে।
২০২৩-২৪ অর্থবর্ষে ১৬.০৯.২০২৩ তারিখ পর্যন্ত ১,২১,৯৪৪ কোটি টাকা ফেরত দেওয়া হয়েছে।
(AC/MP/CS
অর্থমন্ত্রক
আসাম, মেঘালয় ও পশ্চিমবঙ্গে আয়কর দপ্তরের অভিযান
নয়াদিল্লি, ০৮ অক্টোবর, ২০২১
উত্তর-পূর্বাঞ্চল ও পশ্চিমবঙ্গ-ভিত্তিক দুটি ব্যবসায়িক গোষ্ঠীর বিরুদ্ধে আয়কর দপ্তর গত মঙ্গলবার অভিযান চালায়। এই দুটি ব্যবসায়িক গোষ্ঠীর মোট ১৫টি জায়গায় অভিযান চালানো হয়। কলকাতা, গুয়াহাটি, রোঙ্গিয়া, শিলং ও পাটনায় ছড়িয়ে থাকা কার্যালয় ও অন্যত্র অভিযান চালানো হয়।
এর মধ্যে একটি গোষ্ঠী সিমেন্ট উৎপাদন ব্যবসার সঙ্গে যুক্ত। অভিযানের সময় জানা গেছে যে, এই ব্যবসায়িক গোষ্ঠীটি হিসাব বহির্ভূত বিক্রয়ের সঙ্গে জড়িয়ে রয়েছে এবং ভুয়ো খরচ দেখিয়ে হিসাব বহির্ভূত আয় করেছে। হিসাব বহির্ভূত এই আয় ভুয়ো সংস্থার মাধ্যমে বাণিজ্যিক কাজে লাগানো হয়েছে। এমনকি, এই ব্যবসায়িক গোষ্ঠীটি একাধিক এমন সংস্থা পরিচালনা করতো, যার বাস্তবে কোনও অস্তিত্ব নেই। অভিযানে ভুয়ো লোন, হিসাব বহির্ভূত কমিশন, ভুয়ো শেয়ার প্রভৃতি অস্তিত্বহীন সংস্থার নামে খরচ করেছে। এই খরচের পরিমাণ প্রায় ৫০ কোটি টাকা বলে অনুমান করা হচ্ছে। এছাড়াও, এই ব্যবসায়িক গোষ্ঠীটি আদিবাসী মানুষকে ৩৮ কোটি টাকা ঋণ হিসাবে দিয়েছে বলেও প্রমাণ করার চেষ্টা করেছে। শুধু দেশেই নয়, বিদেশেও এই ব্যবসায়িক গোষ্ঠীর একাধিক ব্যাঙ্ক অ্যাকাউন্ট রয়েছে বলে জানা গেছে। আয়কর রিটার্ন দাখিলের সময় এ ধরনের ব্যাঙ্ক অ্যাকাউন্টের বিষয়ে কোনও তথ্যই দেয়নি।
দ্বিতীয় ব্যবসায়িক গোষ্ঠীটি আসাম, মিজোরাম ও উত্তর-পূর্বের অন্যত্র রেলের দেওয়া বরাত পরিচালনার সঙ্গে যুক্ত। এই গোষ্ঠীটির বিরুদ্ধে অভিযানের সময় ভুয়ো নথিপত্র, লুজ শিট এমনকি জমি ও সম্পত্তির ক্ষেত্রে হিসাব বহির্ভূত বিনিয়োগে ডিজিটাল প্রমাণ মিলেছে। অভিযানে জমি ও সম্পত্তির বিনিয়োগের সঙ্গে যুক্ত ১১০ কোটি টাকারও বেশি ভুয়ো নথি মিলেছে। সম্পত্তি বিক্রি থেকে ১৩ কোটি টাকারও বেশি নগদ লেনদেনের কাগজপত্র পাওয়া গেছে।
আয়কর দপ্তরের এই দুটি অভিযান থেকে ২৫০ কোটি টাকারও বেশি হিসাব বহির্ভূত আয়ের হদিশ মিলেছে। এছাড়াও, নগদ ৫১ কোটি টাকা বাজেয়াপ্ত হয়েছে। ৯টি ব্যাঙ্ক লকার সীল করা হয়েছে। এই ব্যাঙ্ক লকারগুলিতে অনুসন্ধান চালানো বাতিল হয়েছে।
সমগ্র ঘটনার তদন্ত চলছে।
CG/BD/SB
(Visitor Counter : 117
মৎস্য ও পশু পালন এবং দুগ্ধশিল্প মন্ত্রক
পশুপালন ও দুগ্ধশিল্প মন্ত্রক এবং আয়ুশ মন্ত্রকের মধ্যে পশু চিকিৎসায় আয়ুর্বেদের পদ্ধতি প্রয়োগের জন্য সমঝোতা স্বাক্ষর
নতুনদিল্লি, ৮ই এপ্রিল, ২০২১
কেন্দ্রীয় পশুপালন ও দুগ্ধশিল্প মন্ত্রক এবং আয়ুশ মন্ত্রকের মধ্যে ৭ই এপ্রিল পশু চিকিৎসায় আয়ুর্বেদের প্রয়োগের জন্য একটি সমঝোতা স্বাক্ষর হয়েছে। এর ফলে ঔষধি গাছের মাধ্যমে পশুচিকিৎসার গবেষণা করা যাবে। যার মাধ্যমে উন্নত ওষুধ তৈরি করা সম্ভব হবে।
এই সহযোগিতার ফলে পশুদের স্বাস্থ্য, পশুপালক সহ সার্বিক ভাবে সমাজ উপকৃত হবে। পশু চিকিৎসায় আয়ুর্বেদের ওষুধ প্রয়োগ, তার জন্য প্রয়োজনীয় প্রশিক্ষণ, এবং ওষুধের উপাদান যে সব গাছ থেকে পাওয়া যাবে, সেগুলির চাষ, উপাদান সংরক্ষণের মত অনেক উদ্যোগ গড়ে তোলা হবে। এছাড়াও আয়ুর্বেদ ওষুধের বিষয়ে পশুপালকদের মধ্যে সচেতনতা তৈরি হবে।
CG/CB/
(Visitor Counter : 133
প্রতিরক্ষামন্ত্রক
ডিআরডিও এবং ভারতীয় নৌবাহিনী ওড়িশা উপকূল থেকে সম্পূর্ণ দেশীয় প্রযুক্তিতে তৈরি জাহাজ বিধ্বংসী ক্ষেপণাস্ত্রের সফল পরীক্ষা চালিয়েছে
নয়াদিল্লী, ১৮ মে, ২০২২
প্রতিরক্ষা গবেষণা ও উন্নয়ন সংস্থা ডিআরডিও এবং ভারতীয় নৌবাহিনী আজ ওড়িশা উপকূলের চাঁদিপুর ইন্টিগ্রেটেড টেস্ট রেঞ্জ থেকে একটি হেলিকপ্টারের সাহায্যে সম্পূর্ণ দেশীয় প্রযুক্তিতে তৈরি নৌ-যুদ্ধ জাহাজ বিধ্বংসী ক্ষেপণাস্ত্রের প্রথম সফল পরীক্ষা চালিয়েছে। এই ক্ষেপণাস্ত্র পরীক্ষার যাবতীয় উদ্দেশ্য পূর্ণ হয়েছে। সম্পূর্ণ দেশীয় প্রযুক্তিতে তৈরি ভারতীয় নৌবাহিনীর এটি এ ধরণের প্রথম জাহাজ বিধ্বংসী ক্ষেপণাস্ত্র প্রযুক্তি।
পরীক্ষার অঙ্গ হিসেবে সমুদ্রের নির্দিষ্ট স্থানে রাখা লক্ষ্যবস্তুতে নিক্ষেপ করা ক্ষেপণাস্ত্রটি সঠিকভাবে আঘাত হানতে সক্ষম হয়। একইভাবে এই পরীক্ষার সঙ্গে যুক্ত অন্যান্য প্রযুক্তি সঠিকভাবে তার কার্যকারিতা প্রমাণে সক্ষম হয়েছে। উৎক্ষেপণ কেন্দ্র এবং সমুদ্রে রাখা নির্দিষ্ট লক্ষ্যবস্তুর পাশে যে সেন্সর যন্ত্র বসানো হয়েছিল সেটি সফলভাবে ক্ষেপণাস্ত্রের গতিপথে নজর রাখতে সক্ষম হয়েছে।
নৌ-জাহাজ বিধ্বংসী এই ক্ষেপণাস্ত্রটিতে হেলিকপ্টার থেকে নিক্ষেপযোগ্য লঞ্চার ব্যবস্থা রয়েছে। এছাড়াও অত্যাধুনিক দিক নির্দেশক ব্যবস্থা ক্ষেপণাস্ত্রটিতে অন্তর্ভুক্ত করা হয়েছে। প্রতিরক্ষা গবেষণা সংস্থা এবং ভারতীয় নৌবাহিনীর উচ্চপদস্থ আধিকারিকরা এই ক্ষেপণাস্ত্র নিক্ষেপের সময় উপস্থিত ছিলেন।
CG/BD/NS
(Visitor Counter : 110
প্রধানমন্ত্রীরদপ্তর
জনসাধারণের পদ্ম সম্মানের জন্য অনুপ্রেরণাদায়ক ব্যক্তিত্বদের মনোনীত করতে প্রধানমন্ত্রীর আহ্বান
নতুন দিল্লি, ১১ই জুলাই, ২০২১
প্রধানমন্ত্রী শ্রী নরেন্দ্র মোদী , যারা তৃণমূল স্তরে ব্যতিক্রমী কাজ করেন, অথচ প্রচারের আলোয় আসেন নি, এ ধরণের মানুষের নাম পদ্ম সম্মানের জন্য মনোনীত করতে সকলের উদ্দেশে আহ্বান জানিয়েছেন। ১৫ই সেপ্টেম্বর পর্যন্ত এই মনোনয়ন জমা দেওয়া যাবে।
এক ট্যুইট বার্তায় প্রধানমন্ত্রী বলেছেন, “ ভারতে অনেক প্রতিভাবান মানুষ আছেন, যারা তৃণমূল স্তরে ব্যতিক্রমী কাজ করেন, অথচ আমরা তাঁদের কথা জানিও না । আপনি কি এ ধরণের অনুপ্রেরণাদায়ক কাউকে চেনেন? তাহলে আপনি #PeoplesPadmaর জন্য তাঁর নাম মনোনীত করতে পারেন। আগামী ১৫ই সেপ্টেম্বর পর্যন্ত এই মনোনয়ন জমা দেওয়া যাবে।“
CG/CB
(Visitor Counter : 120
তথ্যওসম্প্রচারমন্ত্রক
৬৮তম জাতীয় চলচ্চিত্র পুরস্কার ঘোষিত; মধ্যপ্রদেশ পেয়েছে সর্বশ্রেষ্ঠ চলচ্চিত্র বান্ধব রাজ্যের পুরস্কার
নয়াদিল্লি, ২২ জুলাই, ২০২২
৬৮তম জাতীয় চলচ্চিত্র পুরস্কারের জুরিরা ২০২০ সালের জন্য বিজয়ীদের নাম আজ ঘোষণা করেছেন। পুরস্কার ঘোষণার আগে চেয়ারপার্সন ও অন্য জুরির সদস্যরা কেন্দ্রীয় তথ্য ও সম্প্রচার মন্ত্রী শ্রী অনুরাগ ঠাকুরকে পুরস্কার প্রাপকদের তালিকা তুলে দেন। শ্রী ঠাকুর ২০২০ সালের সব বিজয়ীদের অভিনন্দন জানিয়েছেন। কোভিড অতিমারী পরিস্থিতিতে চলচ্চিত্র জগতের জন্য ২০২০ সাল ছিল বিশেষভাবে কঠিন বছর। তা সত্ত্বেও মনোনীত সকলেই দুর্দান্ত কাজ করেছেন। মন্ত্রী জুরিদেরও পুরস্কার বেছে নেওয়ার জন্য ধন্যবাদ জানান। এই জুরি তালিকায় ছিলেন ভারতের চলচ্চিত্র জগতের বিশিষ্ট চলচ্চিত্র নির্মাতা ও চলচ্চিত্র ব্যক্তিরা।
পুরস্কার ঘোষণা করেন নন-ফিচার জুরি বিভাগের চেয়ারপার্সন শ্রী চিত্রার্থ সিং, সিনেমার সেরা লেখক বিভাগের জুরি চেয়ারপার্সন শ্রী অনন্ত বিজয় এবং ফিচার ফিল্ম বিভাগের জুরি শ্রী ধরম গুলাটি। উপস্থিত ছিলেন তথ্য ও সম্প্রচার মন্ত্রকের অতিরিক্ত সচিব শ্রীমতী নিরজা শেখর।
মধ্যপ্রদেশ শ্রেষ্ঠ চলচ্চিত্র বান্ধব রাজ্যের পুরস্কার জিতেছে। উত্তরাখন্ড এবং উত্তরপ্রদেশ পেয়েছে বিশেষ পুরস্কার। ২০২০র জন্য বেস্ট বুক অন সিনেমা বিভাগে পুরস্কার জিতেছেন কিশওয়ার দেশাইয়ের ‘দ্য লংগেস্ট কিস’। মালয়ালম ছবি ‘এম টি অনুনাভাঙ্গালুরে পুস্তকম’ এবং ওড়িয়া ছবি ‘কালি পাইনে কলিরা সিনেমা’ বিশেষ সম্মান পায়।
সুরিয়া এবং অজয় দেবগন যুগ্মভাবে সেরা অভিনেতার সম্মান জিতেছেন। অপর্ণা বালমুরালি পেয়েছেন সেরা অভিনেত্রীর পুরস্কার।
সেরা মহিলা কণ্ঠশিল্পীর পুরস্কার জিতেছেন নানচাম্মা। সেরা পুরুষ কণ্ঠশিল্পীর রাহুল দেশপান্ডে। তানাজি দ্য আনসাং ওয়ারিয়ার জিতে নিয়েছে সামগ্রিক জনপ্রিয়তার জন্য সেরার খেতাব। মালয়ালম ছবি এ কে আয়াপ্পানুম কোশিওম ছবিটির জন্য সেরা নির্দেশকের পুরস্কার পেয়েছেন সচ্চিদানন্দন কে আর।
সামাজিক বিষয়ে সেরা সিনেমার খেতাব যুগ্মভাবে পেয়েছে বাংলা ছবি থ্রি সিস্টার্স ও হিন্দি ছবি জাস্টিস ডিলেড বাট ডেলিভার্ড। সেরা বাংলা সিনেমার শিরোপা পেলো অভিযাত্রিক। এই সিনেমাটি সেরা চলচ্চিত্রায়ন বিভাগেও পুরস্কার জিতেছে।
PG/PM/NS
(Visitor Counter : 188
প্রধানমন্ত্রীরদপ্তর
১৬ অক্টোবর ৭৫টি জেলায় ৭৫টি ডিজিটাল ব্যাঙ্কিং ইউনিট প্রধানমন্ত্রী জাতির উদ্দেশে উৎসর্গ করবেন
ডিজিটাল ব্যাঙ্কিং ইউনিট দেশে আর্থিক অন্তর্ভুক্তিকে আরও বেশি সুদৃঢ় করবে
ডিজিটাল ব্যাঙ্কিং ইউনিট আর্থিক সাক্ষরতা প্রসারের পাশাপাশি গ্রাহকদের সাইবার সুরক্ষা সচেতনতা এবং রক্ষাকবচ প্রদান করবে
ডিজিটাল ব্যাঙ্কিং ইউনিট ব্যাঙ্কিং পণ্যের ক্ষেত্রে ডিজিটাল অভিজ্ঞতা এবং বর্ষব্যাপী পরিষেবার সম্প্রসারণ ঘটাবে
নয়াদিল্লি, ১৪ অক্টোবর ২০২২
আর্থিক অন্তর্ভুক্তিকে আরও গভীরতাদানের অঙ্গ হিসেবে প্রধানমন্ত্রী শ্রী নরেন্দ্র মোদী ভিডিও কনফারেন্সিং-এর মাধ্যমে ১৬ অক্টোবর বেলা ১১টার সময় ৭৫টি ডিজিটাল ব্যাঙ্কিং ইউনিটকে জাতির উদ্দেশে উৎসর্গ করবেন। এই অনুষ্ঠান উপলক্ষে তিনি সমাবেশে ভাষণও দেবেন।
২০২২-২৩-এর কেন্দ্রীয় বাজেটের অঙ্গ হিসেবে অর্থমন্ত্রী স্বাধীনতার ৭৫তম বর্ষ উদযাপন উপলক্ষে ৭৫টি জেলায় ৭৫টি ডিজিটাল ব্যাঙ্কিং ইউনিট স্থাপনের কথা ঘোষণা করেছিলেন। রাজ্য এবং কেন্দ্রশাসিত অঞ্চলগুলির প্রত্যেক প্রান্তে যাতে ব্যাঙ্কিং পরিষেবা পৌঁছে দেওয়া যায় তা সুনিশ্চিত করতে এই ডিজিটাল ব্যাঙ্কিং ইউনিট গড়ে তোলা হচ্ছে। ১১টি রাষ্ট্রায়ত্ত ব্যাঙ্ক, ১২টি বেসরকারি ব্যাঙ্ক এবং ছোট বাণিজ্যিক ব্যাঙ্ক এই প্রয়াসে যোগ দিচ্ছে।
ডিজিটাল ব্যাঙ্কিং ইউনিট ইঁট-পাথরে নির্মিত কেন্দ্র যা সেভিংস অ্যাকাউন্ট, ব্যালেন্স-চেক, পাসবুক প্রিন্টিং, ফান্ড ট্রান্সফার এবং ফিক্সড ডিপোজিটে বিনিয়োগ, ঋণের জন্য আবেদন, ইস্যু করা চেকের ক্ষেত্রে পেমেন্ট বন্ধ রাখা, ডেবিট ও ক্রেডিট কার্ডের আবেদন, অ্যাকাউন্ট স্টেটমেন্ট, ট্যাক্স পেমেন্ট, বিল পেমেন্ট, নমিনি সহ সাধারণ গ্রাহকদের ডিজিটাল ব্যাঙ্কিং সুবিধা প্রদান করবে।
ডিজিটাল ব্যাঙ্কিং ইউনিট গ্রাহকদেরকে মূল্যসাশ্রয়ী, সুযোগ-সুবিধা এবং সারা বছর ধরে ব্যাঙ্কিং পণ্য এবং পরিষেবার ক্ষেত্রে বৃহত্তর ডিজিটাল পরিষেবার অভিজ্ঞতা প্রদান করবে। ডিজিটাল আর্থিক সাক্ষরতা ছড়িয়ে দেওয়ার পাশাপাশি গ্রাহকদেরকে সাইবার সুরক্ষা সচেতনতার শিক্ষাদান করবে এই ইউনিট। নির্দিষ্ট সময় ধরে সহযোগিতা প্রদানের পাশাপাশি ডিজিটাল ব্যাঙ্কিং ইউনিট বা বিজনেস ফেসিলিটেটর বা করেসপন্ডেন্টদের মাধ্যমে প্রদেয় পরিষেবার ক্ষেত্রে গ্রাহকদের অভিযোগ নিষ্পত্তির সুযোগ দেবে।
PG/AB/DM
(
স্বরাষ্ট্র মন্ত্রক
কোভিড -১৯ সংক্রমনের জেরে ২০২১ এর প্রথম পর্যায়ের আদমশুমারি এবং ন্যাশনাল পপুলেশন রেজিস্টার বা জাতীয় জনসংখ্যা নিবন্ধীকরণের কাজ পরবর্তী নির্দেশ না দেওয়া পর্যন্ত স্থগিত
নতুনদিল্লী, ২৫ মার্চ, ২০২০
২০২১ সালের আদমশুমারি দুটি পর্যায়ে অনুষ্ঠিত হবে বলে স্থির হয়েছিল । প্রথম পর্যায়ে ,ক)গৃহের তালিকা নির্মাণ এবং ২০২০ এপ্রিল থেকে সেপ্টেম্বর এর মধ্যে বাড়ি বাড়ি গিয়ে বিস্তারিত তথ্য সংগ্রহ দ্বিতীয় পর্যায়ে,খ) ২০২১ সালের ৯থেকে ২৮ ফেব্রুয়ারি পর্যন্ত আদমশুমারি চালানো।
পাশাপাশি ২০২১ এর এই আদমশুমারির প্রথম পর্যায়ে আসাম ছাড়া সব রাজ্য ও কেন্দ্রশাসিত অঞ্চলে জাতীয় জনসংখ্যা নিবন্ধীকরণের প্রক্রিয়া চালানো হবে বলে স্থির হয়েছিল।
কিন্তু কোভিড -১৯ সংক্রমনের জেরে সমস্ত রাজ্য ও কেন্দ্রশাসিত অঞ্চলের উচ্চ সর্তকতা জারি করেছে কেন্দ্রীয় সরকার। এই জন্য কেন্দ্রীয় স্বরাষ্ট্রমন্ত্রক গত ২৪ মার্চ এক নির্দেশিকা জারি করেছে এবং সমস্ত মন্ত্রক ও কেন্দ্রীয় সরকারের সব দফতর এবং রাজ্য ও কেন্দ্রশাসিত অঞ্চলকে তা মেনে কোভিড -১৯ সংক্রমণ প্রতিরোধে কার্যকরী ব্যবস্থা গ্রহণের জন্য বলা হয়েছে।একই সঙ্গে অনেক রাজ্য ও কেন্দ্রশাসিত সরকারও লকডাউন ঘোষণা করেছে ।কেন্দ্রীয় স্বাস্থ্য ও পরিবার কল্যাণমন্ত্রক সামাজিক দূরত্ব বজায় রাখা সহ একাধিক নির্দেশিকা জারি করেছে।
তাই বর্তমান পরিস্থিতির ওপর নজর রেখে ২০২১ এর প্রথম পর্যায়ের আদমশুমারি এবং ২০২০র পয়লা এপ্রিল থেকে বিভিন্ন রাজ্য ও কেন্দ্রশাসিত অঞ্চলে শুরু হতে চলা এনপিআর এর কাজ এবং সেই সম্পর্কিত বিভিন্ন কর্মসূচি পরবর্তী নির্দেশ না দেওয়া পর্যন্ত স্থগিত রাখা হয়েছে।
CG/SS
(Visitor Counter : 239
বৈদ্যুতিন ও তথ্যপ্রযুক্তি মন্ত্রক
আধার পরিষেবা আরও এখন সহজ
কলকাতা, ১৯ নভেম্বর, ২০১৯
বিধাননগরের সেক্টর – ৫ – এ আধার সেবা কেন্দ্র চালু করা হয়েছে। এই আধার সেবা কেন্দ্র থেকে প্রতিদিন এক হাজার জন এই সুবিধা পাবেন।
এই আধার কেন্দ্রে যে কোনও ব্যক্তি আধার নথিভুক্তকরণ, নাম, ঠিকানা, লিঙ্গ, জন্ম তারিখ, মোবাইল নম্বর, ই-মেল, ছবি, আঙুল এবং চোখের মণির বায়োমেট্রিক আপডেট করা যাবে। পাশাপাশি, সংশোধনেরও সুযোগ রয়েছে।
সপ্তাহে প্রতিদিন সকাল ৯টা ৩০ মিনিট থেকে বিকেল ৫টা ৩০ মিনিট পর্যন্ত এই আধার পরিষেবা কেন্দ্র খোলা থাকবে।
৫ – ১৫ বছর বয়সী শিশুদের এবং আধারে নতুন করে নাম নথিভুক্তকরণ সম্পূর্ণ বিনামূল্যে করা হবে। তবে, আধার সংশোধনের ক্ষেত্রে নামমাত্র ৫০ টাকা লাগবে। যে কোনও স্থানে বসবাসকারী ব্যক্তি এই আধার সেবা কেন্দ্রে নতুন করে নাম নথিভুক্তকরণ, সংশোধন এবং বায়োমেট্রিক আপডেট করতে পারবেন।
SSS/SS/SB
(Visitor Counter : 11
ক্ষুদ্র, অতিক্ষুদ্রওমাঝারিশিল্পমন্ত্রক
গ্রামাঞ্চলে কর্মসংস্থানের সুযোগ
নতুন দিল্লি, ২৯শে নভেম্বর, ২০২১
অতি ক্ষুদ্র, ক্ষুদ্র ও মাঝারি শিল্পোদ্যোগের নতুন সংজ্ঞা ২০২০র পয়লা জুলাইতে গৃহীত হবার পর মন্ত্রক, “উদ্যোম রেজিস্ট্রেশন” নামে নতুন একটি নিবন্ধীকরণ পোর্টালের সূচনা করে। ২০২০র পয়লা জুলাই থেকে ২০২১ এর ২৩শে নভেম্বর পর্যন্ত প্রাপ্ত তথ্য অনুযায়ী পোর্টালে ২,৯৩,২২৬টি ক্ষুদ্র এবং ৩২,৯৩৮টি মাঝারি শিল্প সংস্থা নাম নথিভুক্ত করেছে।
২০১৫র জুলাই থেকে ২০১৬র জুন পর্যন্ত পরিসংখ্যান মন্ত্রকের প্রাপ্ত তথ্য অনুযায়ী গ্রামাঞ্চলে ৬ কোটি ৩৪ লক্ষ অতিক্ষুদ্র, ক্ষুদ্র ও মাঝারি শিল্পোদ্যোগ সংস্থা রয়েছে । এই সব সংস্থায় ১১ কোটি ১০ লক্ষ শ্রমিক যুক্ত রয়েছেন।
ভারতীয় অর্থনীতিতে অতিক্ষুদ্র, ক্ষুদ্র ও মাঝারি শিল্পোদ্যোগের ভূমিকা অত্যন্ত গুরুত্বপূর্ণ। সংশ্লিষ্ট ক্ষেত্রের মানোন্নয়ন ও বিকাশের জন্য় মন্ত্রক, গ্রামাঞ্চল সহ দেশের সর্বত্র বিভিন্ন সময়ে নানা প্রকল্পের সূচনা করেছে। এর মধ্যে রয়েছে, মাইক্রো অ্যান্ড স্মল এন্টারপ্রাইজেস – ক্লাস্টার ডেভলপমেন্ট প্রোগ্রাম , স্কিম অফ ফান্ড ফর রিজেনারেশন অফ ট্রাডিশনাল ইন্ড্রাস্ট্রিজ , ক্রেডিট গ্যারান্টি ফান্ড ট্রাস্ট ফর মাইক্রো অ্যান্ড স্মল এন্টারপ্রাইজেস , আ স্কিম ফর প্রোমোটিং ইনোভেশন, রুরাল ইন্ড্রাস্ট্রি অ্যান্ড এন্টারপ্রেনার্সিপ ।
রাজ্যসভায় আজ এক প্রশ্নের লিখিত জবাবে অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নারায়ণ রাণে এই তথ্য জানিয়েছেন।
CG/CB/SFS
(Visitor Counter : 111